
Az arányosság kérdése a különböző választási rendszerekben

Kulcsszavak: választási rendszer; arányosság; mandátum; választói akarat; mandátum
A választási rendszerek kontextusában az arányosság akkor valósul meg, ha egy párt a támogatottságával, azaz a rá leadott szavazatokkal arányos számú mandátumot szerez a parlamentben. Felmerül a kérdés, hogy ez a roppant egyszerűnek és logikusnak tűnő képlet a gyakorlatba átültethető-e. Ha átültethető, akkor hogyan? Esetleg a jelenlegi magyar választási rendszerben megvalósul? Más országok hogyan oldják fel ezt a problémát? Dolgozatomban ezekre a kérdésekre igyekszem objektív választ adni. Sort kerítek a választásokkal kapcsolatos elméleti alapok letételére és a választási rendszer általánosságban történő vizsgálatára is, emellett a különböző országokra jellemző, konkrét sajátosságokat sem hagyom figyelmen kívül. A különböző típusú választási rendszerekben tartott parlamenti választások eredményeit és a kapcsolódó szakirodalmat elemezve próbálok következtetéseket levonni a választói akarat, illetve az arányosság érvényesüléséről. Emellett a hatályos magyar jogszabályokat figyelembe véve, hazánk választási rendszerét is elemzem, és amely ponton szükségesnek látom, nemzetközi példákból merítve kínálok javaslatokat az arányosság és a választói akarat nagyobb fokú megvalósítása érdekében.



